Ռուսական ընկերությունները մտահղացել ու ստեղծել են մի յուրօրինակ սարք, որը կոչված է թեթևացնելու վնասվածքներ առաջացնող ծանր աշխատանքները: Այդ եզակի սարքն անվանել են արտակմախք (անգլերեն` ExoChair, որը ռուսերենում դարձել է экзоскелет): Ռուսական երկու ընկերությունների` «Օգտակար ռոբոտներ»-ի և Ս. Պետերբուրգի «Karfidov Lab» նախագծային բյուրոյի համատեղ մշակած այս սարքը համարվում է բեկումնային կետ մարդու ծանր աշխատանքը թեթևացնելու գործում: Նման ծանր աշխատանք կատարում են, օրինակ, շինարարները, բեռնակիրները և այլն, և դա կարող է առաջացնել խրոնիկական հիվանդություններ, օրինակ ջղերի բորբոքումներ, ճողվածքներ: